Diari Oficial de la Generalitat Valenciana


Sumari del DOGV 9950, del 03-10-2024 (2024/10644)

DECRET 134/2024, d’1 d’octubre, del Consell, pel qual es modifica el Decret 35/1986, de 10 de març, del Consell de la Generalitat Valenciana, pel qual es crea la Distinció de la Generalitat Valenciana al Mèrit Cultural.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/10/01/134/dof/vci/html**

### Dades del document

Número de DOGV
:   9950

Data del DOGV
:   03-10-2024

Secció del DOGV
:   I. DISPOSICIONS GENERALS

Número del document
:   2024/10964

CVE
:   ZSAC-E-7696-20912

Data del document
:   01-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Anàlisi jurídica

 Descriptors 

:   * distinció honorífica

El Decret 35/1986, de 10 de març, del Consell, va crear la Distinció de la Generalitat Valenciana al Mèrit Cultural. La redacció inicial ha sigut modificada per sengles decrets del Consell, 194/2011, de 16 de desembre; 255/1997, de 8 d’octubre i 190/2003, de 3 d’octubre.

Segons disposa l’article quint del mencionat Decret 35/1986, la distinció s’entregarà en acte solemne el dia 9 d’octubre de cada any, i este lliurament s’ha realitzat en la ciutat de València, en el marc dels actes commemoratius del 9 d’octubre. No obstant, és voluntat del Consell promoure un acostament d’esta distinció a la ciutadania, que pot aconseguir-se descentralitzant el lliurament del premi, de manera que l’acte solemne d’entrega es puga realitzar en qualsevol municipi de la Comunitat Valenciana.

Per tot això, a proposta del conseller d’Educació, Cultura, Universitats i Ocupació, i amb la deliberació prèvia del Consell, en la reunió del dia 1 d’octubre de 2024,

DECRETE

Article únic. Modificació del Decret 35/1986, de 10 de març, del Consell de la Generalitat Valenciana, pel qual es crea la Distinció de la Generalitat Valenciana al Mèrit Cultural.

Es modifica l’article quint del Decret 35/1986, de 10 de març, del Consell de la Generalitat Valenciana, pel qual es crea la Distinció de la Generalitat Valenciana al Mèrit Cultural, que queda redactat en els termes següents:

«Article quint.

1. La distinció s’entregarà en acte solemne el dia 8 d’octubre de cada any, en qualsevol municipi de la Comunitat Valenciana, en un lloc vinculat al patrimoni històric i cultural de la Comunitat Valenciana. Les persones, entitats o col·lectius que reben esta distinció, assistiran, així mateix, a l’acte solemne de celebració del 9 d’octubre.

2. Amb caràcter ordinari es concediran un màxim de dos distincions.

Excepcionalment, quan concórreguen motius especials degudament justificats, podran concedir-se fins a quatre anualment.»

DISPOSICIONS FINALS

*Primera. Habilitació per al desplegament*

Es faculta la persona titular de la conselleria competent en matèria de cultura per a dictar les disposicions que siguen necessàries per al desplegament d’este decret.

*Segona. Efectes*

Este decret tindrà efectes des de l’endemà de publicar-se en el *Diari Oficial de la Generalitat Valenciana*.

  

València, 1 d'octubre de 2024

Carlos Mazón Guixot

President de la Generalitat

José Antonio Rovira Jover

Conseller de Educació, Cultura, Universitats i Ocupació


Còpia Permalink ELI